Светилник Елбоу Риф

Елбоу Риф е еден од последните оперативни светилници на керозин во светот. Овој светилник е изграден во 1862 година, отворен на 1 септември 1863 година, хоризонтално е пругаст во црвена и бела боја. Неговата светлина може да се види од 43 километри оддалеченост. Светилникот Елбоу Риф е еден од само трите рачно управувани светилници што останале во светот. Има механизам за тежина што мора рачно да се врти на секои неколку часа за да се одржи низата од пет бели трепкања на секои 15 секунди. Ламбата гори керозинско масло со фитил и мантија, со брзина од еден галон за една вечер. Потоа светлината се фокусира додека минува низ оптиката на Френелова леќа од прв ред која лебди на слој од жива. Здружението за светилници „Елбоу Риф“ (непрофитна организација од Бахамите) е одговорно за одржување на локацијата верна на нејзиното историско минато како целосно функционална, неавтоматизирана помош за навигација. Доверено од Министерството за транспорт и локална самоуправа (одговорно за Пристанишната управа и поморските работи), ЕРЛС е чувар на инфраструктурата на светилникота „Елбоу Риф“, задолжен за надзор и континуирано зачувување и реставрација на светилникот и самата светилничка станица, која ја опфаќа кулата на светилникот, два сместувачки капацитети за чуварите на светилникот, шест помошни згради, една продавница за сувенири и пристаништето/докот. Надворешни врски Здружението за светилници „Елбоу Риф“ Фондација „Елбоу Риф“ Светилник Елбоу Риф - Абакос, видео Чуварот на керозин, видео Последниот рачно запален светилник во светот со керозин. Питер Халил, 1998, видео Наводи